**Յաղըզ Քաան Էրդողմուշ** (թուրքերեն՝ Yağız Kaan Erdoğmuş,), թուրք շախմատային հրաշամանուկ և միջազգային վարպետ (IM)։ Նրան շնորհվել է միջազգային վարպետի կոչում մինչև 12 տարին լրանալը․ այդպիսով նա դարձել է այդ կոչմանը հասած ամենաերիտասարդ շախմատիստը Թուրքիայում։ 2024 թվականին ապրիլին նա դարձել է պատմության մեջ չորրորդ ամենաերիտասարդ գրոսմայստերը։

Վաղ կյանք
---------

Յաղըզը ծնվել է Թուրքիայի Բուրսա քաղաքում։ Շախմատին նրան ծանոթացրել է մանկապարտեզի դաստիարակչուհին․ նա սկսել է խաղալ 6 տարեկանից։

Շախմատային կարիերա
------------------

Մինչև 12 տարին լրանալը Յաղըզը դարձել է Թուրքիայի ամենաերիտասարդ միջազգային վարպետը։ Նրա նշանավոր նվաճումներից են՝ 2018 թվականի Չեսմեի 6-րդ միջազգային բաց մրցաշարում 8 տարեկանների կատեգորիայում և նույն տարիքային խմբի 2019 թվականի Թուրքիայի պատանեկան առաջնությունում հաղթելը։

Յաղըզը 2019 թվականին հաղթել է մինչև 8 տարեկանների շախմատի Եվրոպայի առաջնությունում՝ հաղթելով 8 պարտիաներից 8-ում՝ երաշխավորելով չեմպիոնությունը մրցաշարի ավարտից մեկ փուլ առաջ։ Նույն տարի նա իր տարիքային խմբում զբաղեցրել է 1-ին տեղը համաշխարհային վարկանիշային աղյուսակում։

2021 թվականի օգոստոսին Յաղըզը շախմատային վարկանիշում կրկին զբաղեցրել է 1-ին տեղը մինչև 10 տարեկանների մեջ և ճանաչվել է աշխարհի մինչև 11 տարեկանների թիվ 1 խաղացողը։

Միջազգային վարպետի տիտղոսը նրան շնորհվել է ՖԻԴԵ-ի 3-րդ խորհրդի ժամանակ՝ Սերբիայում կայացած Սվետոզար Գլիգորիչի հուշամրցաշարում հաջող ելույթից հետո։ 2022 թվականին Յաղըզը հաղթել է ChessKid երիտասարդական արագ շախմատի առցանց մրցաշարում։

Յաղըզը 2023 թվականին մասնակցել է որակավորման բարձրացման մարզումների և մրցումների, ներառյալ՝ Իսպանիայում ՖԻԴԵ-ի շախմատային ճամբարը և 2023 թվականի Եվրոպայի շախմատի անհատական առաջնությունը Սերբիայում։ 

2024 թվականի գարնանը *Grenke Chess Open* և *Classic* մրցաշարերում նա դարձել է աշխարհի չորրորդ ամենաերիտասարդ գրոսմայստերը։ 

Չնայած Գերմանիայի շախմատի ֆեդերացիայի առաջարկին` ներկայացնելու Գերմանիան, ներառյալ՝ քաղաքացիությունը և կրթաթոշակները, Յաղըզը շարունակում է ներկայացնել Թուրքիան։

Արտաքին հղումներ
----------------

* Պրոֆիլը ՖԻԴԵ-ում

Ծանոթագրություններ
------------------

1. 1 2 3  «Yağız Kaan Erdoğmuş kimdir?». *Haber7* (թուրքերեն). 2020-07-28. Արխիվացված է օրիգինալից 2022-07-31-ին.
2. 1 2  «Yağız Kaan Erdoğmuş Avrupa Şampiyonu!». *www.tsf.org.tr* (թուրքերեն).
3. ↑
4. 1 2  «Avrupa satranç şampiyonu Yağız Kaan Erdoğmuş'un hedefi, 'büyükusta' olmak - Spor Haberleri». *Fanatik* (թուրքերեն). 2020-01-31.
5. 1 2 3  «Offer made to Turkish chess player to compete for Germany - Türkiye News». *Hürriyet Daily News* (անգլերեն). 2022-11-14.
6. ↑  «Erdogmus tries youngest GM record». *ChessTech News* (անգլերեն). 2022-12-02.
7. ↑  «Yagiz Erdogmus | Top Chess Players». *Chess.com* (ամերիկյան անգլերեն).
8. ↑  «Turgay Erdem, 8 yaşındaki şampiyonu ağırladı». *Nilüfer Belediyesi* (թուրքերեն).
9. ↑  «Turkish prodigy on way to becoming youngest chess grandmaster». *www.aa.com.tr*.
10. 1 2 3  «Chessable Sunway Chess Festivals». *www.sunwaychessfestival.com*.
11. ↑  «Erdogmus, Yagiz Kaan». *ratings.fide.com*.
12. ↑  «Türkiye'nin En Genç IM'si Yağız Kaan Erdoğmuş». *www.tsf.org.tr* (թուրքերեն).
13. ↑  «12 yaşındaki Yağız ve 14 yaşındaki Ediz'in en genç "büyükusta" olma yarışı». *www.trthaber.com* (թուրքերեն). 2023-03-11.
14. ↑